Ryggjelledøgnfluer

Ryggjelledøgnfluer (Ephemerellidae) er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Men de fleste lever lengre enn ett døgn. De er utbredt i hele verden, unntatt på de kaldeste stedene som antarktis og arktis. Det er flest arter på den nordlige halvkule.
Flere av døgnfluene i familien Ryggjelledøgnfluer er modell for fluefiskere som binder fiskefluer.


== Utseende ==
Kroppen er brulig og mørk på farge og er mellom 6 og 14 millimeter lang.  Artene i denne gruppen har tre haletråder (cerci).  Vingene er  ofte klare og skinnende uten fargetegninger.
Nymfene har en noe flattrykt kropp og kraftige føtter.


== Levevis ==
Ryggjelledøgnfluer lever mesteparten av sitt liv i ferskvann som larver eller nymfer. Døgnfluer kan ikke ta til seg føde eller fuktighet som voksne individer.
Ryggjelledøgnfluer har nymfestadiet i rennende vann, ofte med sterk strøm. Både i mindre innsjøer, bekker og større elver. Eggene legges på vann overflaten, i en klump, som løser seg opp slik at eggene spres i vannmassene. Nymfene lever av organisk materiale, som alger eller råtnende planter. Men noen, også av andre mindre dyr. De voksne spiser ikke.
Døgnfluer tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Men, livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (Eng.). I Norden tar utviklingen ett år.


== Systematisk inndeling med europeiske arter ==
I Norge er det 3 arter. I 1993 ble det i bladet InsektNytt, publisert en liste, med forslag til norske navn på døgnfluene. Norsk entomologisk forenings foreslåtte navn står først i listen, andre norske navn er skrevet inn bak. Det forvirrende med norske navn er at ulike bøker bruker ulike navn og navnene kan variere med dialektene. De fleste nummer av InsektNytt kan lastes ned og leses på siden til Norsk Entomologisk forening [1].
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg døgnfluelarvene.
Nomenklaturen følger Puthz.

Ordenen døgnfluer (Ephemeroptera)
Familien ryggjelledøgnfluer (Ephemerellidae)
Slekten Drunella Needham, 1905 – i Europa:
Drunella paradinasi Gónzález De Tánago & Garciá de Jalón, 1983
Slekten Ephemerella Walsh, 1863 – i Europa:
Stor ryggjelledøgnflue, Ephemerella aroni Eaton, 1908 (=Ephemerella aurivilli (Bengtsson, 1908))
Liten ryggjelledøgnflue, Ephemerella mucronata (Bengtsson, 1909)
Ephemerella notata Eaton, 1887
Slekten Eurylophella Tiensuu, 1935 – i Europa:
Eurylophella iberica Kieffermüller & Terra, 1978
Eurylophella karelica Tiensuu, 1935
Slekten Serratella Edmunds, 1959 – i Europa:
Serratella albai Gónzález De Tánago & Garciá de Jalón, 1983
Serratella hispanica (Eaton, 1887)
Rød ryggjelledøgnflue, Serratella ignita (Poda, 1761)
Serratella maculocaudata (Ikomonov, 1961)
Serratella mesoleuca (Brauer, 1857)
Serratella spinosa (Ikomonov, 1961)
Slekten Torleya Lestage, 1917 – i Europa:
Torleya major (Klapalek, 1905)


== Referanser ==


== Kilder ==
Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller 14, 45 sider.
Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.
Fauna Europaea, utbredelsesdatabase for europeiske dyr


== Eksterne lenker ==
(en) Ryggjelledøgnfluer i Encyclopedia of Life 
(en) Ryggjelledøgnfluer i Global Biodiversity Information Facility 
(no) Ryggjelledøgnfluer hos Artsdatabanken 
(sv) Ryggjelledøgnfluer hos Dyntaxa 
(en) Ryggjelledøgnfluer hos Fauna Europaea 
(en) Ryggjelledøgnfluer hos Fossilworks 
(en) Ryggjelledøgnfluer hos ITIS 
(en) Ryggjelledøgnfluer hos NCBI 
(en) Kategori:Ephemerellidae – bilder, video eller lyd på Wikimedia Commons 
Ephemerellidae – detaljert informasjon på Wikispecies 
Tree of Life - Døgnfluer, (Ephemeroptera) (engelskspråklig)
CSIRO – Døgnfluer, (Ephemeroptera) (engelskspråklig)
Norsk Entomologisk forening